**POGODBA DRSI št. 2431-23-300097**

*DRSI št. 43001-164/2023*

*Pogodba izvajalca št. ………………………*

**Republika Slovenija, Ministrstvo za infrastrukturo, Direkcija RS za infrastrukturo,** Hajdrihova 2a, 1000 Ljubljana, z davčno številko SI75827735, matično številko 5300177000, ki jo zastopa Karmen Praprotnik, v.d. direktorja (v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

skleneta

**POGODBO O IZVEDBI JAVNEGA NAROČILA**

**za**

**Revitalizacija postajnih stavb na železniški postaji Ilirska Bistrica**

I. UVODNA DOLOČBA



Pogodbeni stranki uvodoma ugotavljata, da je bil izvajalec izbran na podlagi izvedenega postopka naročila male vrednosti v skladu z določili Zakona o javnem naročanju na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_ (objava na Portalu javnih naročil, št. JN\_\_\_\_\_\_\_\_\_\_\_).

Pogodbene stranke soglašajo, da bodo morebitne osebne podatke varovale in obdelovale v skladu z določili Zakona o varstvu osebnih podatkov (Uradni list RS, št. 163/22) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4. 5. 2016 str. 1–88).

II. PREDMET POGODBE

Predmet pogodbe je »Revitalizacija postajnih stavb na železniški postaji Ilirska Bistrica«.

Podrobnejši obseg predmeta pogodbe je razviden iz specifikacije naročila (IZP št. M01.3-22.005.1 in ponudbeni predračun), ki je sestavni del te pogodbe.

Izvajalec bo izvršil pogodbena dela v skladu in v obsegu, kot izhaja iz naslednjih dokumentov:

* pogodba, katere sestavni del je razpisna dokumentacija – v celoti,
* ponudba št. ………………………… z dne ………. s predračunom izvajalca in vsemi

ostalimi prilogami ponudbe.

**III. POGODBENA VREDNOST DEL**

Pogodbena vrednost za predmet pogodbe iz 3. člena te pogodbe skupaj znaša brez davka na dodano vrednost \_\_\_\_\_\_\_\_\_\_\_\_\_ EUR in z davkom na dodano vrednost \_\_\_\_\_\_\_\_\_\_\_\_\_ EUR (z besedo \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ).

Pogodbena vrednost del je dogovorjena po načelu »cena na enoto«. Cene na enoto mere so fiksne in nespremenljive.

Ponudba izvajalca št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_, je sestavni del te pogodbe.

IV. IZVEDBENI ROK

Izvajalec se zavezuje, da bo pričel z izvajanjem s to pogodbo prevzetih del takoj po uvedbi v delo.

Rok za dokončanje del je pet (5) mesecev od uvedbe izvajalca v delo, v skladu s terminskim planom izvajanja del.

Rok dokončanja del pomeni izvršitev vseh obveznosti izvajalca po tej pogodbi, vključno z izročitvijo projekta izvedenih del (PID) naročniku in dokumentacije navedene v 12. členu te pogodbe.

**V. OBVEZNOSTI IN ODGOVORNOSTI NAROČNIKA**

Naročnik je dolžan pred pričetkom izvajanja del izvajalcu izročiti dva izvoda izdelanih elaboratov za obnovitvena dela. Naročnik se obvezuje, da bo izpolnjeval vse predvidene obveznosti v skladu s pogodbo.

Naročnik se obvezuje izvajalcu pravočasno dostaviti dokumentacijo za vse morebitne spremembe tako, da dela lahko potekajo nemoteno oziroma skladno s terminskim planom izvajanja del.

Naročnik si pridržuje pravico dajati izvajalcu med izvajanjem pogodbe dodatna navodila, ki jih bo moral upoštevati, ne da bi imel pravico do uveljavitve dodatnih stroškov, če taka navodila ne bodo bistveno vplivala na obseg izvajanja del po tej pogodbi.

**VI. OBVEZNOSTI IN ODGOVORNOSTI IZVAJALCA**

S to pogodbo se izvajalec zaveže opraviti v pogodbi dogovorjena dela, naročnik pa se zaveže, da mu bo to plačal.

Izvajalec se zavezuje dela prevzeta po pogodbi izvršiti strokovno in kvalitetno, v skladu z veljavnimi tehničnimi predpisi in standardi ter v skladu z razpisno dokumentacijo.

V času izvedbe pogodbenega dela mora izvajalec sodelovati s predstavnikom naročnika ter naročnika sproti obveščati o tekočih problemih in nastalih situacijah, ki bi utegnile vplivati na izvršitev pogodbenih obveznosti.

Izvajalec je dolžan naročniku v času izvajanja te pogodbe mesečno predložiti poročilo o opravljenem delu. Naročnik lahko zahteva vmesno poročilo tudi v kateremkoli trenutku med izvajanjem pogodbenega dela.

Izvajalcu je poznan predmet pogodbe in vsi spremljajoči riziki v zvezi z izvedbo del, in je seznanjen z razpisnimi zahtevami oziroma s prejeto projektno dokumentacijo ter so mu razumljivi in jasni pogoji in okoliščine za pravilno izvedbo del.

V zvezi z izvajanjem prevzetih del po tej pogodbi se izvajalec obvezuje, da bo:

1. po uvedbi v delo zavaroval predani objekt, potreben za izvedbo del tako, da ne bo moteno izvajanje del s strani tretjih oseb;
2. zagotovil vsakodnevno prisotnost vodje del v času izvajanja del;
3. vsakodnevno vodil gradbeni dnevnik in knjigo obračunskih izmer;
4. izvršil dela solidno in kvalitetno, v skladu z veljavnimi tehničnimi predpisi, standardi in gradbenimi normativi;
5. izročil dokazila (ateste) o vgrajenih materialih in konstrukcijah;
6. naročnika z dopisom obvestil o pričetku in dokončanju del;
7. vsa dela opravil v predvidenem roku za dokončanje del vključno s predajo projekta izvedenih del;
8. zagotovil sprotno izdelavo projekta izvedenih del (PID) v skladu z določili Pravilnika o podrobnejši vsebini dokumentacije in obrazcih, povezanih z graditvijo objektov, ki ga bo v štirih (4) izvodih dostavil naročniku skupaj z obvestilom o dokončanju del;
9. izvajal dela v skladu s tehničnimi specifikacijami;
10. naročniku, pooblaščenim osebam pristojnega ministrstva, Računskega sodišča, Urada za nadzor proračuna ter drugim pristojnim organom kadarkoli omogočil dostop do fizičnih rezultatov projekta ter vse dokumentacije, vezane na projekt in vpogled vanjo,
11. spoštoval vsa določila razpisnih pogojev;
12. zagotovil, da bo vsa komunikacija z naročnikom in ostalimi deležniki (tako ustna kot pisna) potekala v slovenskem jeziku ter da bodo končni izdelki naročniku predani v slovenskem jeziku;
13. v roku 10 delovnih dni od prejema poziva k podpisu pogodbe o izvedbi predmetnega javnega naročila predložil zahtevano dokazilo o vpisu v imenik pooblaščenih inženirjev pristojne poklicne zbornice v Republiki Sloveniji (IZS/ ZAPS) po veljavni gradbeni zakonodaji, za vse ključne kadre, kot je določeno v razpisni dokumentaciji;
14. pred podpisom pogodbe predložil zahtevana dokazila o znanju slovenskega jezika na nivoju B1, v skladu s Common European Framework of Reference for Languages – CEFRL;
15. najkasneje v 15 delovnih dneh po prejemu sklenjene pogodbe naročniku izročil garancijo za dobro izvedbo pogodbenih obveznosti (bančno garancijo) v višini 5 % pogodbene vrednosti z DDV; garancija mora veljati še 30 dni po izteku roka za dokončanje vseh pogodbenih obveznosti; garancija mora biti po vsebini skladna z vzorcem iz dokumentacije za izvedbo predmetnega javnega naročila.

Dokumentacija, ki jo izdela izvajalec, je last naročnika in jo izvajalec lahko preda tretji osebi samo s soglasjem naročnika. Izvajalec je dolžan hraniti izvod kompletnega izvoda v svojem arhivu.

V primeru, da bo naročnik unovčil finančno zavarovanje za dobro izvedbo pogodbenih obveznosti, je izvajalec nemudoma, najkasneje pa v roku deset (10) delovnih dni dolžan naročniku dostaviti novo in vsebinsko enako finančno zavarovanje za dobro izvedbo pogodbenih obveznosti. V primeru kršitve te določbe lahko naročnik odstopi od pogodbe in zahteva povrnitev vse škode, ki mu je s tem nastala. Tudi sama unovčitev finančnega zavarovanja je po presoji naročnika lahko razlog za odstop od pogodbe. Naročnik lahko zavarovanje uveljavi brez predhodnega opomina.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, uveljavi zavarovanja za izvedbo pogodbenih obveznosti, v primeru škode pa tudi zahteva odškodnino.

Če izvajalec zamuja z izvajanjem storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa zahteva povrnitev dejanske škode ali razdre pogodbo.

Če bi pogodbena kazen presegla mejo, ki je v tej pogodbi določena kot največja vrednost pogodbene kazni, lahko naročnik zahteva povrnitev dejanske škode in razdre pogodbo.

VII. PLAČILNI POGOJI

Opravljena dela bo izvajalec obračunal po načelu »cena na enoto«. Stranki se dogovorita, da bo naročnik izvajalcu *(oz. podizvajalcem)* plačeval dejansko opravljena dela na podlagi posamezne zbirne začasne mesečne situacije glede na izvršena dela, pri čemer pa bo pogodbeno delo dokončno prevzeto šele kot celota.

Obračunsko obdobje je od prvega do zadnjega v mesecu. Mesečna situacija mora biti potrjena s strani pooblaščenega nadzornega inženirja. Izvajalec bo dostavil inženirju na koncu vsakega meseca do 5. delovnega dne naslednjega meseca 4 kopije situacij. Situacije mora podpisati pooblaščeni predstavnik izvajalca.

Inženir bo situacije pregledal v roku 15 dni po prejemu, jih potrdil oz. zavrnil, ter z opredelitvijo posredoval naročniku. Naročnik bo v roku 8 dni od prejema situacije od inženirja, le to pregledal in jo bodisi zavrnil bodisi potrdil. V primeru potrditve bo naročnik situacijo plačal v roku 30 dni od prejema situacije s strani inženirja. V primeru skupine izvajalcev bodo mesečne in končna situacija podpisane s strani partnerja, ki je naročnik zavarovanja za dobro izvedbo pogodbenih obveznosti. Naročnik bo v primeru skupine izvajalcev situacije plačeval na transakcijski račun partnerja, ki je naročnik zavarovanja za dobro izvedbo pogodbenih obveznosti oz. podizvajalcem v skladu s to pogodbo.

Elektronski račun (e-račun), ki je izstavljen na naročnika (preko UJPnet), mora obvezno vsebovati navedbo številke pogodbe in naziva javnega naročila, ter specifikacijo opravljenega dela.

Izvajalec pred izpolnitvijo vseh pogodbenih obveznosti ne more obračunati več kot 90 % pogodbene vrednosti, razen če tega posebej ne odobri naročnik. V predlogu končne obračunske situacije morajo biti upoštevani odbitki zaradi morebitne manjvrednosti del (v zapisniško evidentirani vrednosti) in uveljavljenih pogodbenih kazni.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

V primeru, da naročnik po potrditvi računa ali situacije dokaže neskladnost pri izvajanju del izvajalca ali njegovih podizvajalcev, ki jih je že plačal, je izvajalec dolžan naročniku povrniti celoten znesek tega računa oziroma situacije ali njegov ustrezni del.

Račun, ki je izstavljen na naročnika, mora obvezno vsebovati navedbo številke pogodbe in naziva javnega naročila ter specifikacijo opravljenega dela.

10.a člen

Izvajalec bo izvedel dela, prevzeta s to pogodbo, brez podizvajalcev.

ali

Poleg izvajalca sodelujejo pri izvedbi del podizvajalci, katerih podatki so navedeni v prilogi te pogodbe in so sestavni del te pogodbe.

Izvajalec s podpisom te pogodbe pooblašča naročnika, da le ta na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo. Soglasje/a podizvajalca/ev, na podlagi katerega naročnik namesto glavnemu izvajalcu poravna podizvajalčevo terjatev do glavnega izvajalca neposredno podizvajalcu/cem in pisne zahteva/e podizvajalca/ev za neposredno plačilo, so priloga te pogodbe.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del, in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal pisno soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

V kolikor izvajalec ni zavezan k neposrednim plačilom podizvajalcem, mora izvajalec najkasneje v 60 dneh od plačila končnega/zadnjega računa/situacije poslati naročniku svojo pisno izjavo in pisno izjavo posameznega podizvajalca, da je ta podizvajalec prejel plačilo za izvedene storitve povezane s predmetom te pogodbe. V nasprotnem primeru bo naročnik Državni revizijski komisiji podal predlog za uvedbo postopka o prekršku iz 2. točke prvega odstavka 112. člena ZJN-3.

VIII. POGODBENA KAZEN

Če izvajalec po svoji krivdi ne izvrši pogodbenih del v pogodbenem roku, mu bo naročnik pri izplačilu situacije obračunal pogodbeno kazen v višini 0,2% od celotne vrednosti pogodbenih del brez DDV za vsak zamujeni koledarski dan. Skupni znesek pogodbene kazni ne more presegati 10% (deset odstotkov) od vrednosti dejansko izvršenih pogodbenih del brez DDV, ugotovljene na podlagi končne situacije.

Pogodbeno kazen se izvajalec zaveže plačati naročniku tudi v primeru neizpolnitve pogodbe, in sicer v višini 10 % pogodbene vrednosti del brez DDV.

Pogodbeno kazen bo naročnik poračunal pri končnem obračunu, pri čemer bo pogodbeno kazen obračunal na podlagi izstavljenega računa.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

IX. PREVZEM POGODBENEGA DELA IN ODPRAVA NAPAK

Izvajalec je dolžan s pisno izjavo obvestiti naročnika, da je pogodbena dela končal in mu izročiti vso potrebno dokumentacijo v štirih izvodih, da bo lahko prevzel izvedena dela.

Dokumentacija zajema projekt izvedenih del, navodila za obratovanje in vzdrževanje ter zbir vseh certifikatov, A testov, izjav o lastnostih in meritev za vse vgrajene materiale in opremo.

Prevzem del se opravi s primopredajnim zapisnikom, ki ga podpišejo naročnik, izvajalec in izvajalec nadzora po zaključku del in odpravi vseh eventualnih pomanjkljivosti.

Pred prevzemom del in izdajo potrdila o prevzemu del, bosta naročnik in inženir pregledala izvršena dela v skladu z določili pogodbe.

**X. GARANCIJSKA DOBA**

Izvajalec mora za prevzem objekta izvedenih del pred prejetjem potrdila o prevzemu predložiti bančno garancijo za odpravo napak v garancijskem roku v višini 5 % pogodbene vrednosti (z DDV), ugotovljene na podlagi končne situacije, kot je to definirano v razpisni dokumentaciji.

Rok trajanja zavarovanja za odpravo napak v garancijskem roku mora biti najmanj 30 dni daljši, kot je garancijski rok določen v 18. členu te pogodbe. V primeru skupnega nastopa izvajalca je lahko samo en partner v skupnem nastopu tudi naročnik predmetne garancije.

Če naročnik ob pregledu izvršenega dela ugotovi, da je delo opravljeno pomanjkljivo ali da ima napake, o tem takoj pisno obvesti izvajalca in mu hkrati določi rok za odpravo napak oziroma pomanjkljivosti. Če izvajalec ne odpravi napak v dogovorjenem roku, jih je, po načelu dobrega gospodarja, upravičen odpraviti naročnik na račun izvajalca. Za pokritje teh stroškov lahko naročnik unovči garancijo za odpravo napak v garancijskem roku.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost zavarovanja za odpravo napak v garancijskem roku.

Garancijska doba za izvedena dela je 2 leti od prevzema del. Za vgrajeno opremo in industrijske izdelke veljajo garancijski roki proizvajalcev oziroma dobaviteljev.

Garancijska doba začne teče z dnem izdaje potrdila o prevzemu del.

**XI. STROKOVNI NADZOR**

Skrbnik pogodbe je s strani:

* naročnika: \_\_Miran ANDERLIČ\_\_\_\_\_\_\_\_\_,
* inženirja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Posamezni skrbnik pogodbe se lahko zamenja s pisnim obvestilom nasprotni pogodbeni stranki, za kar ni potrebno sklepati aneksa k tej pogodbi.

Vodja del izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spremembo vodje del iz ponudbe lahko izvajalec izvede s predhodnim pisnim soglasjem naročnika, za kar ni potrebno sklepati aneksa k tej pogodbi. Na novo predlagani vodja del mora izpolnjevati enake pogoje, kot so bili zahtevani v okviru predmetnega javnega naročila. Predlogu mora biti predložena vsa dokumentacija, ki bo izkazovala izpolnjevanje prej navedenih pogojev.

## XII. POSLOVNA SKRIVNOST

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali. Prav tako predstavljajo poslovno skrivnost vsi podatki, do katerih bo izvajalec prišel med in po poteku pogodbe.

Izvajalec je dolžan obvestiti svoje delavce, da lahko pri svojem delu pridejo v stik z osebnimi ali zaupnimi podatki, pri delu z njimi pa morajo ti ravnati z največjo mero skrbnosti, ter skladno z veljavno zakonodajo.

Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

Obveznost varovanja podatkov se nanašata tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za škodo, ki mu je nastala v posledici kršitve določil tega člena.

Če izvajalec naročniku škode iz predhodnega odstavka tega člena ne plača, lahko naročnik za plačilo unovči zavarovanje za dobro izvedbo pogodbenih obveznosti.

**XIII. ODSTOP OD POGODBE**

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe.

V primeru odstopa s strani izvajalca, je izvajalec dolžan poravnati naročniku vso nastalo škodo.

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
* izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
* izvajalec odstopi od pogodbe ali jo preneha izvajati,
* izvajalec ni takoj začel izvajati del, ki so predmet pogodbe, ne da bi imel utemeljen razlog za to, ali jih je ustavil za dlje kakor 30 dni po prejemu pisnega naloga naročnika, naj jih nadaljuje;
* izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga.

Naročnik lahko s pisnim obvestilom, ki ga pošlje izvajalcu, odstopi od izvajanja predmeta pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka, pri čemer je dolžan izvajalcu povrniti vse do prejema obvestila nastale upravičene stroške, brez kakršnekoli škode.

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
  + v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
  + zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe pogodbe ali zmanjša obseg del, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik je izvajalcu v primeru odstopa od pogodbe po tem členu, dolžan plačati samo vsa (v skladu s pogodbo) do tedaj izvršena dela, brez kakršnegakoli povračila škode (odškodnine).

XIV. REŠEVANJE SPOROV

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XV. KONČNE DOLOČBE**

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katero je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

Če pogodba še ni veljavna, se šteje, da pogodba ni bila sklenjena.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo mora ta o tem obvestiti izvajalca v 10 dneh.

Kljub obstoju kršitev iz prvega odstavka tega člena, lahko izvajalec v roku, ki ga določi naročnik in ne sme biti daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost.

Če obstaja kršitev pri podizvajalcu, lahko izvajalec v roku, ki ga določi naročnik in ne sme biti daljši od 15 dni, predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če izvajalec dokazov za podizvajalca ne predloži ali pa naročnik oceni, da ukrepi ne zadoščajo, lahko izvajalec zamenja podizvajalca v roku, ki ga določi naročnik in ne sme biti daljši od 15 dni ali sam prevzame del, ki ga je oddal v podizvajanje temu podizvajalcu, če zamenjava ali prevzem ne pomeni bistvene spremembe pogodbe.

Če izvajalec ni predložil dokazov zase oz. za podizvajalca ali, če jih je, pa naročnik oceni, da ti ukrepi ne zadoščajo ali če izvajalec ne prevzame del sam ali predlaga novega podizvajalca ali če naročnik predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

Ne glede na prejšnji odstavek se pogodba ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20 dneh od seznanitve s kršitvijo obvesti, da se pogodba ne razveže.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

V primeru prenehanja pogodbe je izvajalec dolžan najpozneje v roku 3 dni po prenehanju pogodbe predati naročniku vso do tedaj prejeto in izdelano dokumentacijo.

Izvajalec je upravičen do plačila samo vseh do prenehanja pogodbe izvršenih del, pod pogojem, da je naročniku predal dokumentacijo skladno s predhodnim odstavkom, brez kakršnekoli škode.

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, v skladu z veljavno zakonodajo, ki ureja javna naročila.

Pogodba je sklenjena z odložnim pogojem, in sicer mora izvajalec za izpolnitev pogoja predložiti naročniku v roku 15 delovnih dni od prejema sklenjene pogodbe finančno zavarovanje za dobro izvedbo pogodbenih obveznosti.

Če izvajalec ne bo izpolnil zahtevanih obveznosti iz prvega odstavka tega člena te pogodbe, se šteje, da pogodba ni bila sklenjena, ob izpolnitvi pogoja iz prvega odstavka tega člena te pogodbe, pa pogodba učinkuje od dneva sklenitve pogodbe do izpolnitve vseh pogodbenih obveznosti. Kot datum sklenitve pogodbe se šteje datum zadnjega podpisa pogodbenih strank.

Ta pogodba je napisana v štirih (4) enakih izvodih, od katerih prejme izvajalec en (1) izvod, naročnik pa tri (3) izvode.

*Priloga:*

* + *specifikacija naročila,*
  + *­ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,*
  + *podatki o podizvajalcu (\_ kom),*
  + *zahteve za neposredna plačila in soglasja podizvajalcev (\_\_ kom).*

|  |  |  |
| --- | --- | --- |
| **IZVAJALEC:** |  | **NAROČNIK:** |
|  |  | **REPUBLIKA SLOVENIJA**  **Ministrstvo za infrastrukturo**  **Direkcija RS za infrastrukturo** |
| direktor |  | |  | | --- | | Karmen Praprotnik | | v.d. direktorja | |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_  Kraj in datum |  | \_\_\_\_\_\_\_\_\_\_\_\_\_\_\_\_\_\_\_\_\_\_  Kraj in datum |